

Հանրապետական մանկավարժահոգեբանական կենտրոն

«Հանրակրթական դպրոցների ուսուցիչների և ուսուցչի օգնականների դասավանդման հմտությունների զարգացման ապահովում» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

Դպրոց՝ « Մալիշկայի միջնակարգ դպրոց » ՊՈԱԿ

Առարկա՝ Աշխարհագրություն

Թեմա՝ Գործնական աշխատանքների կազմակերպումը

 աշխարհագրության դասերին

Վերապատրաստող, մենթոր՝ Աիդա Խալաթյան

Ուսուցիչ՝ Սարգիս Իսրայելյան

Եղեգնաձոր 2022

 **ԲՈՎԱՆԴԱԿՈՒԹՅՈՒՆ**

[**ՆԵՐԱԾՈՒԹՅՈՒՆ** 3](#_Toc122106095)

[**Գլուխ 1. Գործնական աշխատանքների կազմակերպումը աշխարհագրության դասերին** 4](#_Toc122106096)

[**Գլուխ 2. Հետազոտական աշխատանքի ընթացքւ դպրոցում** 10](#_Toc122106097)

[**Եզրակացություն** 13](#_Toc122106098)

[**Օգտագործված գրականության ցանկ** 15](#_Toc122106099)

# **ՆԵՐԱԾՈՒԹՅՈՒՆ**

**Թեմայի արդիականությունը:** Աշխատանքի արդիականությունը հիմնականում կայանում է նրանում, որ ուսումնական գործընթացի արդյունավետ կազմակերպումն անհրաժեշտ պայմաններից մեկն էլ ուսումնական գործնական մեթոդն է:Այդ մեթոդը միտված է սովորողների գործնական կարողություններ բացահայտելուն և զարգացնելուն: Եթե կարճ ներկայացնենք, ապա գործնական աշխատանքները սովորողներին հնարավորություն են տալիս իր ստացած տեսական գիտելիքները գործնականում կիրառել: Գործնական աշխատանքները զարգացնում են սովորողի վերլուծական, ստեղծագործական կարողությունները: Եթե մենք գործնական աշխատանքները դարձնում ենք ուսումնական գործընթացի անբաժանելի մաս, և իրականացնենք թե դասերի ընթացքում, ուսուցչի անմիջական հսկողությամբ թե դասից դուրս ուսուցչի հանձնարարությամբ, ապա կկարողանանք ապահովել աշակերտների կողմից աշխարհագրական գիտության հիմունքնների խորը յուրացումը, նրանց աշխարահայացքի ձևավորումը, ստեղծագործական ուժերի զարգացումը և ստացած գիտելիքները կյանքում կիրառելու կարողությունների, և հմտությունների ձեռքբերումը:

**Աշխատանքի նպատակը:** Աշխատանքի նպատակն է ուսումնասիրել և ներկայացնել խմբային գործնական աշխատանքի կազմակերպումը աշխարհագրության դասերին;

**Աշխատանքի մեթոդական և տեղեկատվական հիմքերը:** Աշխատանքում առաջադրված խնդիրների լուծման համար մեթոդական հիմք են ծառայել մի շարք հեղինակների կողմից իրականացված հետազոտությունները, հրապարակված գիտական աշխատությունները և դրանցում ներկայացված տեսակետները;

**Աշխատանքի կառուցվածքը և ծավալը:** Աշխատանքը բաղկացած է ներածությունից, մեկ գլխից, եզրակացությունից և օգտագործված գրականության ցանկից:

# **Գլուխ 1. Գործնական աշխատանքների կազմակերպումը աշխարհագրության դասերին**

Գործնական աշխատանքները աշակերտի ինքնուրույն գործունեության տեսակ է, որը հնարավորություն է տալիս զարգացնել ինքնուրույն ճանաչողական մտածողությունը: Կրթության գլխավոր նպատակը ոչ միայն գիտելիքներ տալն է, այլ նաև դրանք գործնականում կիրառել կարողանալը:

Աշակերտը պետք է կարողանա կատարել իրեն տրված առաջադրանքը, դնի կոնկրետ նպատակ, գտնի դրանք լուծելու ճանապարհը, պլանավորի իր անելիքը ստանա արդյունք և կատարի եզրահանգում: Գործնական աշխատանքների ժամանակ աշակերտը պետք է ընտրության հնարավորություն ունենա, կարողանա ինքնուրույն առաջադրանքներ կատարել, որը խթանում է աշակերտի ստեղծագործական մտածողությանը, հմտությանը, երևակայությանը իմացական հետաքրքրություններին:

 Խմբային գործնական աշխատանքը աշակերտների մոտ զարգացնում են կարևոր մարդկային հատկանիշներ` համագործակցել, լսել և հարգել դիմացինի կարծիքը, պատասխանատվություն կրի խմբի համար; Այդ աշխատանքներում նույնիսկ ամենաթույլ աշակերտները թեկուզ փոքր, բայց որոշակի ներդրում կունենան տրված առաջադրանքները կատարելու համար:

Խմբային գործնական աշխատանքներ կատարելու ժամանակ պարզ երևում է խմբի անդամների միասնական նպատակային գործողությունները: Աշակերտները պետք է հասկանան, թե որքան կարևոր է ձեռք բերած տեսական գիտելիքները կյանքում հանդիպող տարբեր իրադրություններում կիրառել կարողանալը: Այդ պատճառով շատ կարևոր է, որ ուսուցիչը ուսումնական գործընթացը կազմակերպելիս և իրականացնելիս հիմնական շեշտը դնի նաև աշակերտների մեջ գործնական կարողությունների ձևավորման և զարգացման հարցի վրա:

Այս տեսանկյունից արժևորվում է գործնական աշխատանքների դերը ոչ միայն որպես տեսական նյութի ամրապնդման միջոց, այլև սովորածը գործնականում կիրառելու հնարավորություն:

Կոնկրետ խնդիրներով ու բովանդակությամբ պայմանավորված գործնական աշխատանքները կարող են իրականացվել ինչպես դասերի ժամանակ, այնպես էլ դասերից դուրս:

ՈՒսումնական առարկայի բովանդակության առանձնահատկություններով են պայմանավորված տեսության և պրակտիկայի կապերի ձևերը: Այդ կապերը բացահայտելու ավանդական միջոց են էքսկուրսիաները, լաբորատոր աշխատանքները, բնական որևէ երևույթի դիտումը և այլն:

Գործնական աշխատանքները արդյունավետ իրականացնելու համար ուսուցիչը պետք է,

* Նախապատրաստական աշխատանք տանի աշակերտների հետ, որպեսզի նրանք ոչ միայն իմանան տեսական այն նյութը, որի հիման վրա պետք է կատարեն գործնական աշխատանքը, այլև ծանոթ լինեն այն իրականացնելու հնարներին ու ձևերին
* Ապահովի աշակերտներին գործնական աշխատանքն իրականացնելու համար անհրաժեշտ պարագաներով:
* Վերահսկի աշխատանքի կատարման ընթացքը, անհրաժեշտության դեպքում ինքը ևս ներգրավվի այդ աշխատանքում
* Վերլուծի և գնահատի կատարված աշխատանքը

Գործնական աշխատանքներ պլանավորելիս ավելի նպատակահարմար է և արդյունավետ պարզ առաջադրանքների իրականացումից անցում կատարել դեպի բարդ առաջադրանքներ; Նման մոտեցումը հնարավորություն կտա աշակերտների մեջ այնպիսի պարզագույն հմտությունների ձևավորմանը, որոնք անհրաժեշտ են լինելու առավել բարդ առաջադրանքներ կատարելիս, ընդհուպ ինքնուրույն որոշակի հետազոտական աշխատանքների ժամանակ:

ՈՒսուցողական բնույթի գործնական աշխատանքները կոչված են նպաստելու հենց դասի ընդացքում տեսական նյութի յուրացմանը և կարող են օժանդակել աշակերտներին ինքնուրույն հանգել տեսական այն հետևություններին, որոնց մասին խոսք է գնում ուսումնական թեմայում:

Որպես կանոն դրանք առաջադրվում են դասարանի բոլոր աշակերտներին և ուսուցչի կողմից պարտադիր ուղորդման կարք են զգում:

Խմբային գործնական աշխատանքների ժամանակ հստակ երևում է աշակերտների համագործակցությունը, գործողության մեջ է դրվում աշակերտների տեսական գիտելիքները:

Համագործակցային ուսուցման տարրերի կիրառումը նպաստում է խմբերում նոր համագործակցային միջավայրի ձևավորմանը, օգնում է մանկավարժին հասկանալու էությունն ու պլանավորելու դասը, պայմաններ է ստեղծում ուսուցման արդյունավետության գնահատման և արժևորման համար:

Պետք է նշել նաև, որ համագործակցային ուսուցման ընդացքում խմբի յուրաքանչյուր անդամ կամ ամբողջ խումբը ակտիվորեն ներգրավված են ուսուցման մեջ, իսկ նոր գիտելիքը մշակվում և յուրացվում է հենց երեխայի միջոցով:

Կարևոր է նշել նաև, որ համագործակցային ուսուցում կիրառող մանկավարժը պետք է լինի համբերատար, քանի որ աշխատում է <<ոչ լիարժեք >> կարողությունների տեր երեխաների հատկապես դեռահասների հետ, քանի որ այս շրջանը բավականին բարդ շրջան է նրանց համար:

Ինչպես ավանդական այնպես էլ համագործակցային ուսուցման դեպքում հաջողության առանցքը մանկավարժի նախապատրաստությունն է: Նա պետք է պլանավորի ոչ միայն բովանդակության մոտեցումը այլ նաև աշակերտների գործողությունները և գնահատումը:

Դասարանական ոռողջ կոլեկտիվի ձևավորմանը, ինպես նաև հոքեբանական առողջության զարգացմանը մեծապես նպաստում են հատկապես աշխարհագրության գործնական դասերը, որոնց ընդացքում կան բոլոր հնարավորությունները համագործակցային ուսուցման տարրերի ապահովման համար;

Այսպիսի դասերը նպաստում են ավելի արդյունավետ դասարանական միջավայրի ձևավորմանը, հաճելին օգտակարի հետ համատեղելուն: Մանկավարժական համագործակցային հեխնոլոգիան նպաստում է անձի զարգացման և անհատականության ձևավորմանը ապահովում է անձի հոքեբանական և ֆիզիկական առողջությանը, օգնում է դրսևորել առողջ փոխհարաբերություններ:

Համագործակցային տեխնոլոգիաներով ուսուցման տարերն են դրական փոխկապակցվածության ապահովումը, դեմ առ դեմ փոխազդեցությունը, անհատական հաշվետվությունը և պատասխանատվությունը, միջանձնային կամ փոքր խմբերով աշխատանքի հմտությունները, խմբային գործընթացի մշակումը, փոխներգործուն կամ ինտերակտիվ առաջադրանքի կատարումը և այլն:

Գործնական աշխատանքներ կիրառվում են բոլոր ուսումնական առարկաների շրջանակում անպայմանորեն կառուցելով առարկայի չափելի վերջնարդյունքների վրա, ինչն ել պայմանավորում է առաջադրանքի և աշխատանքի տեսակի ընտրությունը:Գործնական աշխատանքների դասակարգման հիմքում դրվում է սովորողի գործունեության ձևը և ըստ այդմ գործնական աշխատանքները բաժանվում են երեք խմբի

* Վերարտադրողական,որոնք հնարավորություն են տալիս ցուցադրելու ինչ է սովորել և ինչ է կարողանում անել սովորողը(Օրինակ քարտեզի վրա ցույց տալ քաղաքներ, գետեր, լճեր և այլն )
* Մասամբ որոնողական երբ սովորողը պետք է ոչ միայն ցույց տա ինչ է սովորել և ինչ է կարողանում, այլև կատարի լրացումներ, լուծի իրեն առաջադրված խնդիրը (Օրինակ տրված տեղանունները, գետերը, լճերը պայմանական նշաններով պատկերել քարտեզի վրա )
* Ստեղծագործական երբ սովորողը ինքը պետք է ինքնուրույն կամ խմբի անդամների հետ լուծում գտնի առաջադրված խնդրի համար ցուցադրելով կարողությունների զարգացման որոշակի մակարդակ (Օրինակ կազմել տեղանքի քարտեզ, որի համար սովորողը պետք է դրսևորի ոչ միայն մեկ, այլ մի քանի առարկաների հմտություններ:)

Վերոնշյալից արդեն պարզ է դառնում, որ գործնական աշխատանքները բազմազան են պաստառի ձևավորումից մինջև էքսկուրսիայի ընթացքում տեսածի ու լսածի ներկայացում աղյուսակի, ֆիլմի, ակնարկի, տեսքով, երգի հորինումից մինջև նախագծի իրականացում, արդյունքների իրականացում ու կիրառում:

Նշված գործնական աշխատանքները կարող են իրականացվել ինչպես անհատական այնպես ել խմբային աշխատանքի միջոցով դպրոցում, տանը կամ այլ վայրում, գնահատվել միավորով կամ բառային բնութագրումներով:

Գործնական աշխատանքի մի տեսակ է նաև դերային խաղը, որը ունի կիրառման լայն հնարավորություններ ուսումնական տարբեր առարկաների շրջանակում:

Սակայն պետք է անկեղծորեն նշել որ դերային խաղը ոչ միշտ է կիրառվում նպատակային, կամ որ ավելի ճիշտ կլինի ոչ միշտ է լիարժեքորեն իրացվում դերային խաղի ներուժը:

Այն իրականում շատ ավելի լուրջ ու լայն հնարավորություններ է տալիս յուրաքանչյուր սովորողի իմացական և հոզական որակների զարգացման, քննադատական մտածողության, տարբեր իրավիճակներում կողմնորոշվելու, ինքնարտահայտվելու և ինքնադրսևորվելու համար:

Պետք է իրավամբ նշել որ դերային խաղն իր մեջ ամփոփում է գործնական աշխատանքների բոլոր երեք վերարտադրողական, որոնողական և ստեղծագործական տեսակների տարրեր:Դերային խաղին պետք է վերաբերվել ոչ թե ժամանցի, այլ գործնական բազմափուլ աշխատանքի, որի յուրաքանչյուր փուլ լուծում է կոնկրետ նպատակներ: Հետևաբար անհրաժեշտ է հանգամանորեն պլանավորել դերային խաղը, նախապես սահմանելով նպատակ և ձևակերպելով չափելի վեջնարդյունքներ:

Առանձնացվում է դերային խաղի երկու տեսակ ուղղորդված և հանպատրաստից: Այդ դասակարգման հիմքում դրվում է սովորողների ակտիվ կամ պասիվ որոշում կայացնելու հանգամանքը:

ՈՒղղորդված դերային խաղի արդյունավետությունը ապահովելու համար դրանք պետք է լինեն մանրակրկիտ ծրագրված և լավ ուղղորդված: Կարևոր է առաջադրանքը սկսելուց առաջ անրադառնալ հետևյալ հարցերին

* Ինչի°ն է նպաստում դերախաղի կազմակերպումը
* Որո°նք են դերախաղի նպատակը ու խնդիրները
* Որո°նք են դերախաղի ընդհանուր կանոնները
* Որո°նք են դերախաղի փուլերը

Հանպատրաստից դերախաղի դեպքում պետք է ապահովել սովորողների ազատությունը:

Գործնական աշխատանքները ճիշտ կազմակերպելու դեպքում աշակերտների մեջ մեծ աշխուժություն է առաջանում քանի որ անելիք կա նույնիսկ ամենաթույլ աշակերտների համար, որոնք իրենց կարևորված են զգում: Նա գիտակցում է թե որտեղ ինչ ձևով կարելի է կիրառել իր ստացած գիտելիքները որը շատ կարևոր է:

# **Գլուխ 2. Հետազոտական աշխատանքի ընթացքւ դպրոցում**

**Դասի պլան**

Առարկա՝ Աշխարհագրություն

Թեմա՝ Երկրագունդ: Աշխարհագրական քարտեզներ

Դասարան՝10-րդ դասարան

**Նպատակ**

 **.** Զարգացնել միմյանց հետ համագործակցելու կարողությունները:

 . Կարողանա կողմնորոշել տեղանքում

 . Կարողանա օգտվել կոողմնացույցից, որոշել հորիզոնի հիմնական

 միջանկյալ կողմերը

 . Տիրապետի աշխարհագրական քարտեզներով աշխատելու հնարքին

 . Կարողանա որոշել որևէ վայրի աշխարհագրական կոորդինատները

 . Գաղափար ունենա ժամային գոտիների վերաբերյալ

 . Կարողանա հաշվարկով հիմնավորել որևէ վայրում Արեգակի ճառագայթների

 անկման անկյունը

**Վերջնարդյունք**

 **.** Գիտակցեցին միմյանց հետ համագործակցելու և խմբով աշխատելու

 արդյունավետությունը

 . Աշակերտները գիտակցեցին և կարևորեցին տեղանքում ճիշտ կողմնորոշվելու

 անհրաժեշտությունը և գործնականում կողմնացույցի միջոցով կատարեցին այդ

 աշխատանքը

 . Տեղագրական քարտեզների միջոցով կատարեցին հանձրարված

 առաջադրանքները

 . Հաշվարկով հիմնավորեցին ժամային գոտիների բաժանման սկսբունքը

.Կարողացան որոշել գծապատկերի վրա տեղադրված վայրերի աշխարհագրական կոորդինատները

 . Հաշվարկով հիմնավորեցին տրված վայրերում Արեգակի ճառագայթների անկման անկյունը

 Կիրառվում է «Կենտրոնների տեղափոխություն » համատեղ դասավանդումը:Դասարանի աշակերտները բաժանվեցին երեք խմբի ,սեղաններին դրված էին յուրաքանչյուր խմբի համար նախատեսված առաջադրանքը:

**Դասի ընթացքը**

Դասարանի աշակերտները բաժանվում են երեք խմբի: Յուրաքանչյուր խմբի համար նախատեսված առաջադրանքները և անհրաժեշտ պարագաները դրված են սեղաններին:

**Առաջին խումբ (նոր նյութի հաղորդում, ուսուցչի ղեկավարությամբ)**

**Առաջանդրանքը**

* Կողմնացույցի և տեղային առարկաների միջոցով որոշել հորիզոնի հիմնական և միջանկյալ կողմերը:
* Որոշել մի քանի տեղային առարկաների ազիմուտները:
* Որոշել տեղագրական քարտեզի վրա նշված երկու կետերի միջև եղած իրական հեռավորությունը:

 

**Երկրորդ խումբ(գործնական աշխատանքի կենտրոն, ուսուցիչ օգնականի ուղղորդմամբ)**

**Առաջադրանքը**

* Գծապատկերի վրա ցույց տալ առաջին և չորրորդ ժամային գոտիները և հաշվարկով հիմնավորել:
* Գծապատկերի վրա ցույց տալ երկրորդ և երրորդ ժամային գոտիները:
* Գունավորել առաջին և երկրորդ ժամային գոտիները:

**Երրորդ խումբ (ինքնուրույն աշխատանքի կենտրոն)**

**Առաջադրանքը**

* Որոշել Ա և Բ կետերի աշխարհագրական կոորդինատները:
* Որոշել Գ և Դ կետերի աշխարհագրական կոորդինատները:
* Որոշել Արեգակի ճառագայթների անկման անկյունը Ա և Բ կետերում սեպտեմների 23 ին և մարտի 21 ին :

$α=90$0 – ($φ-23.5$0) α=900-$ φ$

$α=90$0 – ($φ+23.5$0)

# **Եզրակացություն**

Վերլուծությունների և ուսումնասիրությունների արդյունքում հանգել ենք հետևյալ եզրահանգումներն:

* Գործնական խմբային ուսուցման փորձը ցույց տվեց, որ աշխարհագրության ուսուցման գործընթացում սովորողների ինքնուրույնությունը զարգացնելու համար ոչ թե աշակերտներին պետք է կանգնեցնել սոսկ պարտականություն կատարելու կամ անհաղթահարելի թվացող դժվարություններ հաղթահարելու առաջ, այլ աշակերտի մեջ իմացական պահանջմունք և տվյալ նյութի մասին ավելի շատ բան իմանալու ցանկություն առաջացնել և նրան որոշակի գործողության մղել: Ուսումնական աշխատանքը սովորողի համար դառնում է հաճելի ու հետաքրքիր, իսկ դժվարությունները`հեշտ հաղթահարելի, եթե նա ներառվում է խմբային աշխատանքում և համագործակցում է դասընկերների հետ: Արդյունքում զգալիորեն բարձրանում է ուսուցման արդյունավետությունը, քանի որ ուսումնառության գործընթացին մասնակցում են ոչ թե մի քանի ընտրյալ աշակերտներ, այլ դասարանի գրեթե բոլոր աշակերտները: Այսպիսով աշխարհագրությունը դառնալով մատչելի առարկա բոլորի համար:
* Գործնական աշխատանքները աշակերտներին հնարավորություն տվեց իրենց առջև դրված նպատակին հասնելու համար գտնել լուծման ճանապարհներ պլանավորեն իրենց անելիքը, ստանան արդյունք և կատարեն եզրահանգում : Կարողացան ինքնուրույն առաջադրանքներ կատարել ,որը խթանում էր աշակերտների ստեղծագործական մտածողությունը, հմտությունը ,երևակայությունը,իմացական հետաքրքրությունը:
* Խմբային գործնական աշխատանքները աշակերտների մոտ զարգացրեցին կարևոր մարդկային հատկանիշներ`համագործակցել , լսել և հարգել դիմացինի կարծիքը, պատասխանատվություն կրել խմբի համար:
* Նույնիսկ ամենաթույլ աշակերտները թեկուզ փոքր,բայց որոշակի ներդրում ունեցան տրված առաջադրանքները կատարելու համար:
* Խմբային գործնական աշխատանքի կատարման ժամանակ պարզ երևում էր խմբի բոլոր անդամների միասնական և նպատակային գոծողությունները :
* Խմբային գործնական աշխատանքի ժամանակ աշակերտները վերհիշում են իրենց ստացած տեսական գիտելիքները և այն օգտագործում էին գործնական առաջադրանքներ կատարելիս:
* Համագործակցային ուսուցման տարրերի կիրառումը նպաստեց խմբերում նոր համագործակցային միջավայրի ձևավորմանը, որը օգնում է մանկավարժին հասկանալու էությունն ու պլանավորելու դասը,պայմաններ է ստեղծում ուսուցման արդյունավետության և առժեվորման համար:

**Օգտագործված գրականության ցանկ**

1. Խաչիկ Սարգսյան <աշխարհագրության դասավանդման մեթքդիկա>
2. Հայագիտությունը դպրոցում : 2012թ համար 1
3. <Աշխարհագրություն> առարկայի չափորոշիչներ և ծրագրեր: